stanford-oval/wikipedia huggingface dataset:
פאסטליין (2019)
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (כל הקרבות)
צוות השידור באנגלית: רנה יאנג (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור באנגלית: בת' פיניקס (קרב אליפות זוגות הנשים)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: מייק קיודה
שופטים: ג'ון קון
שופטים: דריק מור
שופטים: צ'אד פטון
שופטים: צ'ארלס רובינסון
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: ג'ונתן קואצ'מן
פאנל לפני האירוע: בת' פיניקס
פאנל לפני האירוע: סם רוברטס
פאנל לפני האירוע: דייוויד אוטונגה
פאנל לפני האירוע: כריסטיאן
פאנל לפני האירוע: AJ סטיילס
אירוע > מופע מקדים

במהלך המופע המקדים, מאחורי הקלעים, המנג'רית של R-טרות', כרמלה, ניסתה להחתים אנשים עבור עצומה, שבה טרות' יקבל קרב חוזר על אליפות ארצות הברית, לאחר שהוא הפסיד אותה בפרק הקודם של סמאקדאון במהלך קרב מרובע, שבו סמואה ג'ו ניצח וכלל בנוסף את אנדרדה וריי מיסטריו. מנגד, המנג'רית של אנדרדה, זלינה וגה, טענה שאם כבר למי שבאמת מגיעה ההזדמנות, זה לאנדרדה. ג'ו קטע את שתיהן ואמר שאין לו בעיה לפגוש אף אחד מהמתחרים הניצבים מולו. לאחר מכן, נודע שג'ו יגן על אליפות ארצות הברית בקרב מרובע נגד טרות', אנדרדה ומיסטריו. כמו כן, קרב זה הועבר למופע הראשי ולמעשה ביטל את הקרב המתוכנן בין אנדרדה למיסטריו.
עוד במהלך המופע המקדים, נציג של ההנהלה הגיע לקופי קינגסטון ובישר לו את הידיעה שוינס מקמהן מבקש לראותו במשרד שלו, כשהנושא סבב סביב קרב אליפות ה-WWE, שייערך במופע הראשי.
לאחר הזזת הקרב על אליפות ארצות הברית למופע הראשי, המופע המקדים הכיל קרב אחד בודד, ובו הניו דיי (ביג אי ואקסבייר וודס) התחרו נגד רוסב ושינסקה נקאמורה בקרב זוגות. בסיום, ביג אי ווודס ביצעו על רוסב את מהלך המידנייט האוור כדי לנצח בקרב.
אירוע > הקרב המרכזי

בקרב המרכזי, קבוצת המגן (דין אמברוז, רומן ריינס וסת' רולינס) התחרתה נגד ברון קורבין, בובי לאשלי ודרו מקינטייר בקרב שלושה נגד שלושה. בסיום, המגן ביצעו על מקינטייר את מהלך הטריפל פאוורבומב על שולחן השדרנים. בנוסף לכך, הם ביצעו את אותו מהלך בתוך הזירה על קורבין ולאחר מכן ריינס הצמיד אותו לספירת שלוש, שהקנתה להם את הניצחון בקרב. לאחר הקרב, השלושה התחבקו בזירה וביצעו את תנועת היד המשותפת של הקבוצה.
תוצאה לאורך זמן > Raw

לילה לאחר מכן בתוכנית Raw, קבוצת המגן פתחה את התוכנית. רומן ריינס אמר שאם הקרב בפאסטליין היה הקרב האחרון של הקבוצה ביחד, אז לא היו לו שום חרטות. בנוסף, ריינס הודה לדין אמברוז וסת' רולינס. לאחר מכן, אמברוז וריינס פינו לרולינס את הבמה כדי שיוכל להתמקד בקרב שלו ברסלמניה 35 נגד האלוף האוניברסלי, ברוק לסנר. לאחר שהסנגור של לסנר, פול היימן, הגיע, השניים דיברו ביניהם על עברו של ברוק לסנר. במהלך הזמן שבו היימן דיבר, שלטון בנג'מין (אחד מחבריו הוותיקים של לסנר), הגיע ותקף מאחור את רולינס בעזרת שלושה מהלכי ג'רמן סופלקס. לאחר מכן, קרב בין השניים נערך ובו רולינס ניצח. מאוחר יותר באותו הערב, ריינס היה אמור להתחרות נגד ברון קורבין בקרב החזרה שלו ל-Raw לאחר חמישה חודשים, אך הוא הותקף על ידי דרו מקינטייר. רולינס ואמברוז ליוו את ריינס אל הדוקטור שיבדוק את מצבו. אמברוז דרש מטריפל H שיתן לו קרב ספירות בכל מקום נגד מקינטייר. טריפל H נענה בחיוב וקרב זה היה הקרב המרכזי של התוכנית, שבו מקינטייר ניצח.
אלופת הנשים של Raw, רונדה ראוזי, אמרה שהיא התערבה בקרב בין בקי לינץ' לבין שארלוט פלייר כדי להביך ולחשוף את זהותן האמיתית. היא אמרה ששתיהן בדיחה והיא יכולה לנצח אותם אפילו בקרב האנדיקאפ 2 נגד 1. לאחר שסיימה לדבר, דנה ברוק הגיעה ואמרה שאין לה מה להפסיד ואף אתגרה אותה לקרב על התואר. מנגד, ראוזי תקפה אותה וביצעה עליה את מהלך הפייפרס פיט.
אליסטר בלאק וריקושט התחרו בקרב זוגות נגד בובי רוד וצ'אד גייבל, שבו בלאק וריקושט יצאו עם ידם על העליונה. לאחר הקרב, הריבייבל תקפו אותם מאחור.
נטליה (שלוותה על ידי בת' פיניקס) התחרתה נגד ניה ג'קס (שלוותה על ידי טמינה). הקרב הסתיים בפסילה לאחר שפיניקס תקפה את ג'קס. לאחר הקרב, מאחורי הקלעים, The Boss 'N' Hug Connection (ביילי וסשה בנקס) תקפו את ג'קס וטמינה.
תוצאה לאורך זמן > סמאקדאון

יומיים לאחר מכן בתוכנית סמאקדאון, הניו דיי (ביג אי, קופי קינגסטון ואקסבייר וודס) התעמתו עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE. מקמהן טען שקינגסטון הוא לא חומר אידיאלי לאליפות, אך אם הוא יוכל לנצח את רנדי אורטון, סמואה ג'ו, סזארו, שיימוס ורואן בקרב גאונטלט שיתקיים בשבוע הבא, הוא יקבל קרב על אליפות ה-WWE נגד דניאל בריאן ברסלמניה 35.
שיין מקמהן הסביר מדוע תקף את המיז. הוא אמר שנמאס לו כבר להיות כפוף לו, ושהוא יהנה להכות אותו שוב ברסלמניה 35. לאחר מכן, הוא קבע קרב בינו לבין המיז לאירוע רסלמניה 35.
רנדי אורטון השווה את קריירת ה-WWE שלו לקריירה של AJ סטיילס בארגונים העצמאיים לאורך השנים, כולל התקופה שלו ב-TNA. לאחר הטחת העלבות אחד בשני, סטיילס איתגר את אורטון לקרב ברסלמניה 35.
סוניה דוויל התחרתה נגד אסקה בקרב שאינו היה על התואר. מקרה דומה קרה כמו באירוע פאסטליין, רק שהפעם דוויל החליקה כתוצאה מהבד שמכסה את דפנות הזירה, זאת לאחר שקודם לכן, רוז העלתה את הבד. אסקה ניצלה פעם נוספת את החלקה זו כדי לנצח בקרב.
בקי לינץ' טענה שהיא השתמשה במשחקי מוחות על רונדה ראוזי, כשבסופו של דבר היא השיגה את מבוקשה: להחזיר אותה לקרב על אליפות הנשים של Raw ברסלמניה 35. שארלוט פלייר הגיעה כדי לטעון שלא לינץ' ולא ראוזי היו רלוונטיות אם היא לא הייתה מעורבת בכך. בנוסף, היא אמרה שהיא "גברת רסלמניה".
סמואה ג'ו ואנדרדה חברו אחד לשני בקרב זוגות נגד R-טרות' וריי מיסטריו, כשבסופו של דבר מיסטריו הצמיד את ג'ו לניצחון. לאחר הקרב, ג'ו הוציא את תסכולו על ההפסד, כשתקף את R-טרות' ואף את שותפו לקרב, אנדרדה.
דניאל בריאן ורואן ניצחו בקרב זוגות את מוסטפא עלי וקווין אואנס.
תוצאות

| מס' | תוצאות | התניות | זמן |
| --- | --- | --- | --- |
| P1 | הניו דיי (ביג אי ואקסבייר וודס) ניצחו את שינסקה נקאמורה ורוסב (עם לאנה) | קרב זוגות | 13:20 |
| 2 | האוסוס (ג'יי אוסו וג'ימי אוסו) (א) ניצחו את המיז ושיין מקמהן | קרב זוגות על אליפות הזוגות של סמאקדאון | 14:10 |
| 3 | אסקה (א) ניצחה את מנדי רוז (עם סוניה דוויל) | קרב יחידים על אליפות הנשים של סמאקדאון | 06:40 |
| 4 | הבר (סזארו ושיימוס) ניצחו את קופי קינגסטון | קרב האנדיקאפ 2 נגד 1 | 05:15 |
| 5 | הריבייבל (דאש ויילדר וסקוט דוסון) (א) ניצחו את אליסטר בלאק וריקושט ובובי רוד וצ'אד גייבל | קרב זוגות משולש על אליפות הזוגות של Raw | 10:50 |
| 6 | סמואה ג'ו (א) ניצח את אנדרדה (עם זלינה וגה), R-טרות' (עם כרמלה) וריי מיסטריו | קרב מרובע על אליפות ארצות הברית | 10:50 |
| 7 | The Boss 'N' Hug Connection (ביילי וסשה בנקס) (א) ניצחו את ניה ג'קס וטמינה | קרב זוגות על אליפות זוגות הנשים של ה-WWE | 07:05 |
| 8 | דניאל בריאן (א) (עם רואן) ניצח את קווין אואנס ומוסטפא עלי | קרב משולש על אליפות ה-WWE | 18:45 |
| 9 | בקי לינץ' ניצחה את שארלוט פלייר בפסילה | קרב יחידים מכיוון שלינץ' ניצחה, היא התווספה בחזרה לקרב על אליפות הנשים של Raw ברסלמניה 35. | 08:45 |
| 10 | "המגן" (דין אמברוז, רומן ריינס וסת' רולינס) ניצחו את ברון קורבין, בובי לאשלי ודרו מקינטייר | קרב שלושה נגד שלושה | 24:50 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האוסוס יגנו על חגורות אליפות הזוגות של סמאקדאון נגד המיז ושיין מקמהן
↑  בריאן יגן על אליפות ה-WWE נגד אואנס
↑  ביילי ובנקס יגנו על אליפות זוגות הנשים של ה-WWE נגד ג'קס וטמינה
↑  אסקה תגן על אליפות הנשים של סמאקדאון נגד רוז
↑  פלייר נגד לינץ'
↑  קבוצת "המגן" תתחרה נגד קורבין, מקינטייר ולאשלי
↑  הריבייבל יגנו על חגורות אליפות הזוגות של Raw בקרב זוגות משולש נגד בלאק וריקושט ונגד גייבל ורוד
↑  מיסטריו נגד אלמאס
↑  ביג אי ואקסבייר וודס נגד רוסב ונקאמורה
↑  הניו דיי ניצחו את נקאמורה ורוסב (קרב במופע המקדים)
↑  האוסוס ניצחו את המיז ומקמהן ושמרו על חגורות האליפות; מקמהן תקף את המיז לאחר הקרב
↑  אסקה ניצחה את רוז ושמרה על חגורת אליפות הנשים של סמאקדאון לאחר טעות מצידה של דוויל
↑  הבר ניצחו את קופי קינגסטון (קרב האנדיקאפ)
↑  הריבייבל ניצחו בקרב זוגות משולש את בלאק וריקושט ואת גייבל ורוד ושמרו על חגורות האליפות
↑  סמואה ג'ו ניצח בקרב מרובע ושמר על אליפות ארצות הברית
↑  ביילי ובנקס ניצחו את ג'קס וטמינה ורשמו הגנה ראשונה מוצלחת על חגורות האליפות
↑  בריאן ניצח בקרב משולש את אואנס ועלי ושמר על התואר
↑  לינץ' ניצחה את פלייר בפסילה
↑  קבוצת המגן רשמו איחוד מוצלח בניצחון על קורבין, לאשלי ומקינטייר
פרופריוספציה

חיישני פרופריוספציה.
פּרוֹפּריוֹספציה (מקורה מהמילה הלטינית proprius - שייך לי) או חוש המצב היא תחושה עמוקה של הגוף, חישה עצמית של הגפיים ביחס לאיברי גוף אחרים ולמרחב, היכולת לחוש תנועה והתפיסה של תבנית הגוף ומיקומו, וכל אלה ללא שימוש בראיה. חוש זה שייך למערכת הסומטוסנסורית.
לידת המושג בראייה היסטורית

את המושג פרופריוספציה טבע צ'ארלס סקוט שרינגטון, נוירופיזיולוג אנגלי, בעבודה שפרסם ב-1906. כמו כן, טבע את המונחים "אינטרוספציה" ו"אקסטרוספציה". אינטרוספציה היא קבלת האינפורמציה מהאיברים הפנימיים, בעוד אקסטרוספציה מתייחסת לקבלת אינפורמציה מאנרגיות חיצוניות לגוף בעזרת איברים שיכולים לספק מידע זה (לדוגמה: עיניים, אוזניים). החיישנים של המערכת הפרופריוצפטיבית נמצאים בשרירים, הגידים ובמפרקים (ראה בהמשך).
הקולטנים

ביונקים, שני סוגים של קולטנים לתחושת המצב  קשורים למערכת שרירי השלד:
הגופיף הכישורי (muscle spindle) - איבר חישה הנמצא בתוך השרירים המשורטטים, ומחובר כמוהם לגידים, ורגיש למתיחה של השריר. סיב העצב היוצא ממנו עולה לחוט השידרה, מוסר סינפסות בגובה בו הוא נכנס ומהווה חלק מקשת החזר המתיחה, אבל ממשיך ועולה עד המדולה במסלול יחד עם תחושת המגע, ומעביר מידע פרופריוצפטיבי מודע.
האברון הגידי על שם גולג'י - קולטן נוסף הנמצא בגידים של השרירים ורגיש למידת הכוח המתפתח בשריר. העצב היוצא ממנו הוא חלק מהחזר המתיחה ההפוך, אבל גם הוא ממשיך ועולה עד למדולה, ומעביר מידע פרופריוצפטיבי לקליפת המוח.
קולטנים מכניים נוספים מצויים במפרקים, בעיקר ברקמת החיבור המקיפה אותם וברצועות של המפרקים. האקסונים רגישים למידע מכני על תנועות במפרק - הזווית, הכיוון והמהירות של השינוי. רוב הקולטנים האלה עוברים אדפטציה מהירה, כלומר, הם יעבירו מידע בזמן תנועה, אבל יחדלו מירי בזמן מנוחה.
דרך פעולת המערכת הפרופריוצפטיבית

בעזרת רכיבי המערכת הפרופריוצפטיבית מתקבל מידע אודות המיקום המדויק של איברי הגוף השונים במרחב, מידע אודות רמת מתח השרירים השונים ומידע אודות השינויים המתרחשים בשרירים, רצועות וגידים באמצעות מתח השריר.  זוהי האינפורמציה הפרופריוצפטיבית- אינפורמציה לגבי תחושת מנח ומצב. האינטגרציה המורכבת של תחושת המצב ותדמית הגוף מתאפשרת בעזרת שילוב מספר מערכות בגוף: הפרופריוצפטורים, המערכת הווסטיבולרית (מערכת שרגישה לתנועה קווית וסיבובית), ומערכת הראייה. הסרה של מקור מידע אחד יכול להיות מפוצה על ידי המקורות האחרים. למשל, אין פגיעה ממשית ביכולת תחושת המצב של הגפה אחרי החלפת מפרק. לעומת זאת, במצב שבו יש פגיעה ממושכת בסיבי העצב המוליכים את תחושת המצב מהגפיים התחתונות כמו בסוכרת או בסיפיליס שלישוני (Tabes Dorsalis), ניתן לפצות על העדר תחושת המצב בעזרת הראיה, אבל לאורך זמן מתפתחת פגיעה במפרקי הברכיים בשל חוסר יכולת המערכת המוטורית לווסת בעדינות את הנחת הרגל בהליכה . במצבים כאלה תהיה הפרעה בשיווי המשקל כאשר העיניים עצומות (ראה מבחן רומברג).
הבחנה בין שני סוגי פרופריוספציה

בבני אדם נוטים להפריד בין פרופריוספציה מודעת (הכרתית) לבין פרופריוספציה לא מודעת (תת הכרתית).
פרופריוספציה מודעת: הגירויים המודעים מתווכים על ידי המסלול שעובר בין העמודות האחוריות לעבר המוח הגדול - Posterior column–medial lemniscus pathway
פרופריוספציה בלתי מודעת: הגירויים הבלתי מודעים מתווכים דרך Dorsal spinocerebellar tract עד למוח הקטן.
ראו גם

קינסטזיה
הערות שוליים

↑  C. S. Sherrington, On the Proprio-Ceptive System, Especially in Its Reflex Aspect, Brain 29, 1907-03-01, עמ' 467–482 doi: 10.1093/brain/29.4.467
↑  Mark F. Bear, Barry W. Connors, Michael A. Paradiso, Neuroscience: exploring the brain, 4. ed, Philadelphia: Wolters Kluwer, 2016, ISBN 978-0-7817-7817-6
↑  Daniel J. Goble, Proprioceptive Acuity Assessment Via Joint Position Matching: From Basic Science to General Practice, Physical Therapy 90, 2010-08-01, עמ' 1176–1184 doi: 10.2522/ptj.20090399
↑  John Dickinson, Proprioceptive Control of Human Movement, Princeton Book Company, 1976, 1976
↑  Alfredo Figueiredo, Rui Ferreira, Carlos Alegre, Fernando Fonseca, Charcot osteoarthropathy of the knee secondary to neurosyphilis: a rare condition managed by a challenging arthrodesis, BMJ case reports 2018, 2018-08-20, עמ' bcr2018225337, bcr–2018–225337 doi: 10.1136/bcr-2018-225337
פייג' (אריזונה)

| --- | --- |

שדרות אגם פאוול בפייג'
 מדינה:  ארצות הברית ארצות הברית
 מדינה:  אריזונה אריזונה
 מחוז:  קוקונינו
 תאריך ייסוד:  1957
 שטח:  43 קמ"ר
 גובה:  1,255 מטרים
 אוכלוסייה:  ‏
  ‑ בעיר:  7,440 (1 באפריל 2020)
  ‑ צפיפות:  170 נפש לקמ"ר (2010)
 קואורדינטות:  36°54′51″N 111°27′35″W﻿ / ﻿36.914167°N 111.459722°W﻿ / 36.914167; -111.459722
 אזור זמן:  UTC -7
 http://www.cityofpage.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פייג'(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פייג'(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקופייג'(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקופייג'  he tabBackground:;tabBorder:#aaa;defaultTab:0;
פייג' (באנגלית: Page) היא עיר במחוז קוקונינו במדינת אריזונה שבארצות הברית, סמוך לסכר קניון גלן ואגם פאוול. נכון למפקד האוכלוסין של 2010 התגוררו ביישוב 7,247 תושבים.
היסטוריה

שלא כמו ערים אחרות באזור, פייג' נוסדה ב-1957 על ידי סוכנות השבחת הקרקע של ממשלת ארצות הברית (U.S. Bureau of Reclamation, בראשי תיבות USBR), סוכנות פדרלית הפועלת במסגרת מחלקת הפנים של ארצות הברית. הסוכנות, שהייתה אחראית על בניית סכר קניון גלן, הקימה את היישוב כיישוב קהילתי זמני עבור העובדים שהועסקו בהקמת הסכר ובני משפחתם, למשך תקופת הבנייה. האתר, בשטח של 44 קמ"ר, נרכש בעסקת חליפין עם הנאוואחו שתמורתה הם קיבלו קרקע בגודל זהה בניו מקסיקו, שהנאוואחו חמדו מזמן. המקום כונה פייג' על שמו של מנהל הסוכנות לשעבר ג'ון ק. פייג' (John C. Page). בהגיע 1959 הייתה פייג' מקבץ של מבנים זמניים, ובית ספר קטן שבו למדו ילדי העובדים. ככל שהעיירה גדלה, כך נוספו לה מבנים פונקציונליים, כולל מספר חנויות, בית חולים ואפילו צורף.
לאחר שהסכר הושלם בשנות ה-60 של המאה ה-20 גדלה העיירה בהדרגה והיא מונה מעל ל-7,000 תושבים. בשל הכבישים החדשים והגשר שנבנו בעת הקמת הסכר הפכה העיר לשער הכניסה לאתר הנופש הלאומי קניון גלן (Glen Canyon National Recreation Area) ואגם פאוול, המושכים מעל לשלושה מיליון תיירים בשנה.
גאוגרפיה > תיאור כללי

פייג' שוכנת על רמה המכונה מנסון מסה (Manson Mesa) בגובה 1,255 מטרים מעל פני הים וצופה אל מפרץ ואוויפ (Wahweap Bay), שלוחה של אגם פאוול, 160 מטרים מתחת לפייג'. שטחה של העיר על פי נתוני לשכת מפקד האוכלוסין של ארצות הברית הוא 43 קמ"ר, מתוכם כ-100 דונם מים.
גאוגרפיה > אקלים

פייג' שוכנת באזור של אקלים מדברי (סיווג BWk על פי שיטת קפן), שבו הקיצים חמים ויבשים מאוד, והחורפים קרים כששלג יורד לעיתים רחוקות. כמות המשקעים השנתית הקטנה היורדת על פייג' היא תוצאה של מדבר צל גשם. ההרים השוכנים באריזונה, דרומית לעיירה, חוסמים את הלחות המגיעה מהאוקיינוס השקט, כך שהעיירה מקבלת גשמים אפילו פחות מפיניקס, ופחות משליש הכמות השנתית הממוצעת שיורדת בפלגסטף.
| אקלים בפייג'> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפייג'> ינואר.6.2.-3.2.15.5 | אקלים בפייג'> פברואר.10.2.-0.9.12.2 | אקלים בפייג'> מרץ.15.3.2.8.16.5 | אקלים בפייג'> אפריל.20.3.6.4.12.7 | אקלים בפייג'> מאי.25.8.11.4.10.2 | אקלים בפייג'> יוני.32.3.16.8.3.6 | אקלים בפייג'> יולי.35.1.20.2.14.7 | אקלים בפייג'> אוגוסט.33.3.19.1.17.5 | אקלים בפייג'> ספטמבר.28.6.14.7.16.8 | אקלים בפייג'> אוקטובר.20.9.8.1.25.1 | אקלים בפייג'> נובמבר.12.1.1.5.14.2 | אקלים בפייג'> דצמבר.6.5.-2.7.12.2 | אקלים בפייג'> שנה.20.6.7.8.171.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Climatography of the United States No. 20 (1971–2000)
גאוגרפיה > דמוגרפיה

על פי מפקד האוכלוסין של שנת 2000 התגוררו בעיר 6,809 תושבים ב-2,342 משקי בית, ו-1,779 משפחות. 67.32% מהאוכלוסייה היו לבנים ו-26.69% אמריקנים ילידים. ההכנסה השנתית הממוצעת למשק בית הייתה 46,935 $, כש-13.9% ממשקי הבית מתחת לקו העוני.
כלכלה

המעסיקים הגדולים ביותר באזור הם תחנות הכוח ומתקני הנופש. באזור פייג' שוכנות שתיים מתחנות הכוח החשמליות הגדולות ביותר במערב ארצות הברית. ההספק המקסימלי של הגנרטורים של סכר קניון גלן הוא 1,296 מגה ואט. ודרומית מזרחית לעיירה שוכנת תחנת הכוח נאווחו, תחנה המופעלת בפחם ומייצרת 2,250 מגה ואט. התיירות (כאמור כ-3 מיליון איש בשנה) יצרה ביקוש לשירותי תיירות, ובנוסף, בשל הריחוק ממרכזי מסחר נוצר ביקוש למוצרי צריכה ולשירותים נלווים. כ-70% מהמעסיקים ויותר מ-50% מהעובדים בעיירה עוסקים בקמעונאות ובשירותים.
מעסיק חשוב נוסף (כ-10%) הוא השירות הציבורי הכולל את סוכנות ההשבחה המנהלת את סכר קניון גלן ותחנת הכוח שלו את שירות הפארקים הלאומיים של ארצות הברית שהמטה שלו באזור נמצא בפייג' ומנהל את אתר הנופש הלאומי קניון גלן, וכן משרדים מטעם מדינת אריזונה, ובתי הספר ציבוריים.
בעיר יש פארק תעשייתי על שטח של כ-400 דונם.
מבני ציבור

בעיירה יש שני מוזיאונים, ספרייה, מרכז ספורט, מרכז מבקרים, מגרשי ספורט וגולף, שלושה בתי ספר יסודיים, חטיבת ביניים ותיכון ומכללה. שירותי הרפואה כוללים בית חולים, מרפאות, כשרופאים מומחים מגיעים מדי פעם מערים אחרות. למקרה הצורך יש שירות חירום של הטסה במסוקים.
בעיר יש שדה תעופה קטן המציע טיסות לפיניקס ודנוור.
בתרבות

באזור פייג' צולמו סרטים רבים המנצלים את הנוף המדברי מחד ואת מי אגם פאוול מאידך. בין הסרטים הידועים ביותר:
כוכב הקופים - הגרסה המקורית מ-1968
קוד שבור - 1996
אבולוציה - 2000
כוכב הקופים - גרסה מ-2001
הענק - 2003
פייג' מוזכרת ברומן כנופיית המקלות בגלגלים (The Monkey Wrench Gang) של הסופר אדוארד אבי (Edward Abbey) המתאר את הניסיונות הבדויים של קבוצה של שוחרי איכות הסביבה המפנטזים על פיצוץ סכר קניון גלן.
הערות שוליים

↑  Profile of General Population and Housing Characteristics: 2010 Demographic Profile Data (DP-1): Page city, Arizona
1 2 3 4  אתר העיר
| --- | --- |
בקרת זהויות :  NLI: 987007566708305171  LCCN: n81140174  MusicBrainz: cde940ff-a476-46eb-afb8-e886d9940b78  NARA: 10039962  VIAF: 144261379   WorldCat (עם VIAF): 144261379 
צילום אוויר של פייג' מצפון
קאזוול

| --- | --- |

קאזוול בהופעה, 2011
 לידה:  29 ביוני 1979  (בן 45) ווסטר, מסצ'וסטס, ארצות הברית
 שם לידה:  לוק קאזוול
 שם במה:  Cazwell 
 מוקד פעילות:  ארצות הברית 
 תקופת הפעילות:  מ-2000
 עיסוק:  ראפר, פזמונאי, די ג'יי, מפיק מוזיקלי
 סוגה:  היפ הופ, דאנס, ראפ, אלקטרוניקה, האוס, הומו הופ
 כלי נגינה:  זמרה, סינתיסייזר, כלי הקשה
 חברת תקליטים:  West End Records Peace Bisquit
 שיתופי פעולה בולטים:  אמנדה לפור, Avenue D, ליידיפלאג, ג'וני מייקאפ, קולטון פורד
 www.cazwell.com
 פרופיל ב-IMDb
 
לוק קאזוול (באנגלית: Luke Cazwell, נולד ב-29 ביוני 1979 בווסטר, מסצ'וסטס שבארצות הברית) הידוע בשם הבמה קאזוול, הוא ראפר וזמר-יוצר אמריקאי. קאזוול ידוע בשימוש במילים גסות בשיריו, בווידאו קליפים צבעוניים וקאמפיים, ובשיתופי הפעולה שלו עם אמנדה לפור. יצירתו של קאזוול, שהוא הומו, מתמקדת בנושאים הקשורים לחיים העירוניים של הומואים וביסקסואלים ושיריו מנוגנים רבות בערוצים המיועדים לקהל זה, כגון ערוץ לוגו.
קריירה

קאזוול הוציא את אלבום הבכורה שלו בשם "Get Into It" בשנת 2006. הסינגל המרכזי מתוכו, "All Over Your Face", נאסר לשידור בערוץ לוגו עקב המילים המפורשות שבו והדימויים המיניים שהופיעו בוידאו קליפ. הוא עסק רבות בהנחיה ותקלוט במסיבות בניו יורק.
בשנת 2007 הצטרף קאזוול לסיבוב ההופעות "True Colors Tour" שיזמה סינדי לאופר למען התרמה לארגון הקמפיין לזכויות אדם וארגוני להט"ב נוספים, וערך הופעות בערים מרכזיות בצפון אמריקה. בספטמבר 2008 הוציא את הסינגל "...I Seen Beyoncé". בשנת 2009 השתתף בתוכנית הריאליטי של אמן הדראג קווין רופול.
אלבומו השני "Watch My Mouth" יצא בספטמבר 2009. בשנת 2010 הוציא את הסינגל "Ice Cream Truck".
דיסקוגרפיה

2006 - Get Into It
2009 - Watch My Mouth
הערות שוליים

↑  Ochalla, Bryan (26 בדצמבר 2006). "Ten Minutes with Cazwell". GayWired.com. אורכב מ-המקור ב-2011-07-11. נבדק ב-2010-08-08. {{cite news}}:  (עזרה)
↑  Rule, Doug (14 בפברואר 2008). "Champagne Taste". Metro Weekly. נבדק ב-2008-02-28. {{cite news}}:  (עזרה)
↑  True Colors Tour
| --- | --- |
בקרת זהויות :  MusicBrainz: 070cef94-32c0-44c9-b774-4abd3fe1e8bb
פפואה (טריטוריה אוסטרלית)

טריטוריית פפואה (באנגלית: Territory of Papua) הייתה טריטוריה של אוסטרליה בין השנים 1902–1949.
הטריטוריה כללה את שטחי הרבע הדרום מזרחי של האי גינאה החדשה, ולפני הפיכת השטח לטריטוריה אוסטרלית כונה "גינאה החדשה הבריטית" (באנגלית: British New Guinea) ונוהל מלונדון.
כיום מהווה הטריטוריה חלק מפפואה גינאה החדשה.
דגל בריטניה מונף בשנת 1883 כאשר קווינסלנד סיפחה את שטח הטריטוריה.
היסטוריה

שטח הטריטוריה סופח על ידי קווינסלנד בשנת 1883, על אף התנגדותה של בריטניה. ב-6 בנובמבר 1884 הפך השטח לשטח חסות בריטי, וב-4 בספטמבר 1888 סופח השטח לבריטניה וכונה "גינאה החדשה הבריטית" (British New Guinea), בעוד שחלקו הצפוני של השטח המהווה היום את פפואה גינאה החדשה נקרא אז "גינאה החדשה הגרמנית" (והיה בשליטה גרמנית מאז שנת 1884).
בשנת 1902 העבירה בריטניה את סמכויות השלטון בשטח לאוסטרליה ב"חוק פפואה" (Papua Act) משנת 1905 והשטח כונה "טריטוריית פפואה" (Territory of Papua). השלטון האוסטרלי באי החל באופן רשמי ב- 1906. לאחר תום מלחמת העולם הראשונה קיבלה אוסטרליה שליטה על השטח הגרמני שנקרא "טריטוריית גינאה החדשה".
עם תחילת מלחמת העולם השנייה פלשו לאי כוחות יפניים. לאחר המלחמה נקבע בחוק בשנת 1949 כי שני השטחים (טריטוריית פפואה וטריטוריית גינאה החדשה) יהוו יחד את טריטוריית פאפואה וגינאה החדשה (Territory of Papua and New Guinea) ובהמשך הפכה הטריטוריה למדינה עצמאית בשם "פפואה גינאה החדשה".
הרשות המבצעת > מנהלן

סר ויליאם מקגרגור, 1888-1895
הרשות המבצעת > כיהנו בתפקיד משנה למושל

סר ויליאם מקגרג, 1895-1897
ג'ורג' לה הונט, 1898-1903
סר הוברט מוריי, 1908-1940
| --- | --- |
בקרת זהויות :  NLI: 987007554898105171  ISNI: 0000 0001 2284 9740  LCCN: n81035325  VIAF: 124267649   WorldCat (עם VIAF): 124267649
פפואה גינאה החדשה במשחקים הפאראלימפיים

פפואה גינאה החדשה השתתפה לראשונה במשחקים הפאראלימפיים בניו יורק וסטוק מנדוויל (1984). במשחקי החורף לא נטלה פפואה גינאה החדשה חלק מעולם.
היסטוריה

אל המשחקים הפאראלימפים של שנת 1984 שלחה פפואה גינאה החדשה משלחת של ארבעה ספורטאים, גברים בלבד, שהתחרו במקצועות האתלטיקה. פפואה גינאה החדשה נעדרה לאחר מכן משלושה טורנירים פאראלימפיים, וחיכתה עד המשחקים הפאראלימפיים סידני (2000) בטרם שלחה משלחת נוספת. אל סידני שלחה המדינה משלחת של שלושה ספורטאים, שלושתם גברים, שהתחרו באתלטיקה והרמת כוח.
לאחר שנעדרו גם מהמשחקים הפאראלימפיים אתונה (2004), שבה פפואה גינאה החדשה ושלחה משלחת של שני ספורטאים, בהם לראשונה גם ספורטאית אחת. הספורטאית, ג'וילין ג'פרי, התחרתה במרוץ ל-100 מטר (קטגוריה T12) ולא העפילה אל תחרות הגמר. האצן פרנסיס קומפאון זכה במדליית הכסף הפאראלימפית במירוץ ל-100 מטר עם תוצאה של 11.10 שניות, ובמירוץ ל-200 מטר לא הצליח להעפיל אל מקצה הגמר.
ראו גם

פפואה גינאה החדשה במשחקים האולימפיים
פפואה גינאה החדשה במשחקים האולימפיים לנוער
הערות שוליים

↑  רשימת המשתתפים באתר הוועד הפאראלימפי הבינלאומי
↑  ספורטאי פפואה גינאה החדשה באתר הוועד הפאראלימפי הבינלאומי
↑  רשימת המשתתפים בסידני 2000
↑  רשימת המשתתפים בביג'ינג 2008
↑  Beijing 2008 Paralympic Games Men's 100 m T46
פפואה גינאה החדשה במשחקים האולימפיים לנוער

| --- | --- |
פפואה גינאה החדשה
 
 הוועד האולימפי הלאומי
 קוד ייצוג:  PNG
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
פפואה גינאה החדשה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מפפואה גינאה החדשה לא זכה במדליה אולימפית לנוער.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של פפואה גינאה החדשה למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בארבעה ענפי ספורט. בענף ההרמת משקולות סיימה המשלחת במקום הרביעי בקטגוריית משקל עד 77 ק"ג בנים. בענף השחייה העפילה המשלחת לחצי הגמר במקצה 50 מטר חזה בנים. בענפים אתלטיקה וכדורגל הגיעה המשלחת למקום האחרון.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג הייתה המשלחת הגדולה ביותר ששלחה פפואה גינאה החדשה עד כה ומנתה 24 ספורטאים שהתחרו בחמישה ענפים. נבחרת הבנות בכדורגל שיפרה את מקומה מהאולימפיאדה הקודמת וסיימה במקום אחד לפני האחרון. עם זאת, בענפים אתלטיקה, הרמת משקולות, שחייה ושיט הגיעה הנבחרת למקומות האחרונים.